ኣብ ክፍሊ ፍታሕ ዛንታ፣ እዚ ዝተጠቕሰ ወጥሪ'ዚ ክወርድ ዝተገብረ፣ ጠባያት ብናይ ገዛእ ርእሶም ብዝበጽሕዎ መረዳእታ ወይ ምቕያር ኣተሓሳስባኦም እንተዝኸውን ዛንታ ሓይሊን ዕምቈትን ምረኸበ። ሰመረ፣ ሶፍያ ምስ ሓደ መንእሰይ ትዘውር ከምዘላ ተነጊርዎን፣ ኣብ መኪና ስለዝረኣያን፣ "ኣጋጊያትኒ !" ብዝዓይነቱ መረዳእታ ካብ ሶፍያ ርሒቑ ናብ ስድራኡ ይምለስ። ኣብዚ'ውን እቲ ዝተፈጥረ ኣጋጣሚ፣ ብድሌት ደራሲ ዝተቐመጠ ስለዝኾነ ጽልዋኡ ኣሉታዊ እዩ። እዚ ጥራይ ዘይኮነ ግን፣ ብእንተኣዊ ትንታነ እንክርአ፣ ሶፊያ ምስቲ መድሃኒት ዘምጽኣላ ሰብ ኣብ መኪና እንተዘይትርአ ዛንታ ወይ ኣረኣእያ ሰመረ እንታይ ምኾነ? ዝብል ሕቶ መልሲ የድልዮ። ከምዚ ዝበለ መሰረታዊ ናይ ቀንዲ ጠባይ ናይ ኣረኣእያ ምቕያር፣ ካብ ውሽጢ ምዃኑ ዘእምን ነገራት ክቕመጠሉ የድሊ። ሰመረ፣ ንሶፊያ ኣብ መኪና ይርኣያ ኣይርእያ፣ ኣተሓሳስባኡ እናተቐየረ፤ ምናልባት ከምኡ ዓይነት መረጋገጺ እንተዘይረክብ'ውን፣ ተግባራቱ ጌጋ ምዃኑ እናተቐየረን ይኽይድ ነይሩ እዩ ከብል ዘኽእል ሓያል